[{"text_idx": "#000001", "text": "Kuidas ma o\u0303petajast harrastusmuusikuks kasvasin"}, {"text_idx": "#000002", "text": "Kadri Allikma\u0308e avastas enda jaoks torupilli pa\u0308rismusmuusika kursusel ning ma\u0308ngib ja harjutab seda pea iga pa\u0308ev. Foto: Sandra Urvak"}, {"text_idx": "#000003", "text": "Sattusin esimest korda August Pulsti o\u0303pistu va\u0308ikekandle kursusele, et uurida vo\u0303imalusi, kuidas vasthangitud va\u0308ikekandlel peale kolme duuri veel midagi ma\u0308ngida. Enda suureks u\u0308llatuseks olen kolme aastaga kasvanud pa\u0308rimusmuusika fa\u0308nniks ning harrastusmuusikuks."}, {"text_idx": "#000004", "text": "Va\u0308ikekandle avastamine oli minu jaoks midagi, mis lapsepo\u0303lves Tallinna muusikakeskkooli algklassides tegemata ja\u0308i (sest siis sellist vo\u0303imalust lihtsalt ei olnud). Kui kandleo\u0303petaja Pille Karras meid tollases rahvakultuuri keskuses esimesi duure ma\u0308ngima pani, poleks ma arvanud, et mo\u0303ne aja pa\u0308rast ta\u0308idab pilliharjutamine ja muusikaga tegelemine pea poole vo\u0303i rohkemgi minu na\u0308dalast. Aga nii see la\u0308ks."}, {"text_idx": "#000006", "text": "Kursuse viimasel pa\u0308eval to\u0303i o\u0303petaja Merike Paberits lagedale eesti rahvapillide raskekahurva\u0308e: parmupillid, lo\u0303o\u0303tsa ja torupilli. Ja siis see juhtus. Vo\u0303tsin torupilli ka\u0308tte ega ole seda ta\u0308naseni ka\u0308est pannud. Olin aastaid torupilli ma\u0308ngimisest unistanud ja tundsin, et kas nu\u0308u\u0308d vo\u0303i mitte kunagi \u2013 on aeg oma unistus teoks teha. Ma\u0308ngin ja harjutan torupilli pea iga pa\u0308ev ega saagi sellest enam lahti. Pa\u0308ris kindlasti on pillima\u0308ng to\u0303hus arstirohi igasuguse masenduse vastu ning parim viis leida igasse pa\u0308eva killuke ro\u0303o\u0303mu."}, {"text_idx": "#000007", "text": "Hiljem osalesin veel mitmel Pulsti o\u0303pistu kursusel ning kuulun nu\u0308u\u0308d ka Viljandi pa\u0308rimusmuusika festivali ja Reval Folgi vabatahtlike meeskonda."}, {"text_idx": "#000008", "text": "Pa\u0308rimusmuusikaga seotud tegemistesse panustamine on andnud mulle tunde, et tahan, oskan ja saan olla meie kultuuri elava loomise osa. Olen iseendale andnud vo\u0303imaluse kasvada asisest Tallinna inimesest oma kultuuri hoidjaks ja vo\u0303ib-olla ka kandjaks. Olgugi et ma pole professionaalne muusik, on pillima\u0308ng ja muusikasu\u0308ndmustest osa saamine loonud mulle vo\u0303imalusi, millest ma paar aastat tagasi unistadagi ei osanud."}, {"text_idx": "#000009", "text": "August Pulsti o\u0303pistu kursustel mo\u0303istsin mitut olulist asja."}, {"text_idx": "#000011", "text": "\u2022 Pa\u0308rimuses peitub va\u0308gi: regilauludesse ja pa\u0308rimustantsudesse oleks justkui kirjutatud mo\u0308o\u0308dunud aegade tarkus, mis annab ka praeguse aja inimestele tugevust ja vaimutoitu. Me ei pruugi ko\u0303igest sellest enam ha\u0308sti aru saada, aga neis on mingi mu\u0308stiline jo\u0303ud, mida so\u0303nadesse ei pane. Kui seda kogeda, nagu August Pulsti o\u0303pistu kursustel seda teha saab, tekib tunne, et oleme selle u\u0308rgse va\u0308ega kontaktis."}, {"text_idx": "#000012", "text": "Muusika taasleidmine ja muusika tegemine on olnud minu senise elu ko\u0303ige nauditavam kogemus. Olen Pulsti o\u0303pistu kursustel, Viljandi pa\u0308rimusmuusika festivalil ja Reval Folgi meeskonnas ta\u0308nu pillima\u0308ngule ja pa\u0308rimustantsule saanud so\u0303braks paljude inspireerivate inimeste ja muusikutega Eestis ja Euroopas. \u201eMuusika on keel, mis meid ko\u0303iki u\u0308hendab,\u201c u\u0308tles mulle so\u0303ber Belgiast. Kusjuures selleks, et muusikat teha ja sellest ro\u0303o\u0303mu tunda, ei pea olema professionaalne muusik. Elementaarse pillioskuse omandamiseks ning vanade lauluma\u0308ngude ja pa\u0308rimustantsude a\u0308rao\u0303ppimiseks on vaja lihtsalt julgust minna Viljandisse ja lubada endal veeta seal u\u0308ks mo\u0303nus na\u0308dalavahetus koos teistega. Hea meeleolu, laetud patareid ja inspiratsioon on lisaboonusena kindlustatud."}, {"text_idx": "#000013", "text": "Kutsun ko\u0303iki August Pulsti o\u0303pistu kursustele, et saada elav kogemus u\u0308rgsest va\u0308est, mis meie rahvapa\u0308rimusse peidetud on."}, {"text_idx": "#000019", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000022", "text": "Muuseumid kutsuvad piiluma na\u0308ituste telgitagustesse"}, {"text_idx": "#000023", "text": "Kohalikel omavalitsustel ei ole lihtne lasteaiao\u0303petajate palka to\u0303staO\u0303petaja soovitab: Lugemisvajaduse rahuldamise kaaslasedKolonialism, kolklus ja kuldne keskteePa\u0308ev ilma elektrita Tallinna Kihnu Lasteaia Va\u0308rvikildude ru\u0308hma na\u0308itelMuukeelne laps (3): Ukraina lapsed Laagna gu\u0308mnaasiumis"}]